Camille Lellouche

Camille Lellouche (Paris, 1986ko ekainaren 10a) antzezle, umoregile eta kantari frantsesa da. Parisko laugarren barrutian jaioa.

Bereziki, publiko orokorraren artean ospea lortu zuen, 2014an YouTuben egin zituen umore- eta musika-emanaldiekin, eta, 2015ean, The Voice: La Plus Belle Voix programan parte hartu zuen. 2021ean, Grand Corps Maladerekin, Victoire de la chanson originale saria jaso zuen Mais je t'aime abestiarengatik.

 Biografia 

 Haurtzaroa 
Camille Lellouche 1986ko ekainaren 10ean jaio zen, Parisko laugarren barrutian, familia judu batean. Parisko kanpoaldean hazi zen, Vitry-sur-Seinen. Yvon Sallaud-en biloba da, deportatu ohia eta Les Coquelicots de la liberté liburuaren egilea.

Lau urterekin hasi zen pianoa ikasten. Gero, altoa ikasi zuen. 1997an, hamar urte zituela, kantari izan nahi zuela esan zuen. Geroago, piano-bar delakoetan hasi zen. 2000n, antzerki-klaseetara joaten hasi zen. Acting International-en ikasi zuen komedia. casting-ak egin zituen 2005etik aurrera, eta papertxo batzuk eskuratu. Aldi berean, hamar urtez jardun zuen lanean sukaldaritzan.

 Hasierak 
2012an, Rebecca Zlotowski zuzendaria Camille Lellouche ikusi zuen Parisko garagardotegi batean, non maila-buru gisa aritzen baitzen. Orduan, Grand Central film luzean paper garrantzitsua lortu zuen, Léa Seydoux, Tahar Rahim eta Olivier Gourmetekin batera.  2013ko Canneseko jaialdian hautatu zuten filma, eta, horri esker, Camille Lellouchek jaialdien jauregiko eskailera ospetsuak igo zituen.

Aldi berean, Internet eta sare sozialak erabiltzen ditu bere burua ezagutarazteko, YouTuben, Facebooken eta Instagramen umore- edo musika-bideoak zabalduz. Esperientzia horri esker, hainbat pertsonaia garatu zituen, eta fan-oinarri bat sortu zuen, 2.300.000 jarraitzaile baino gehiagorekiin. Filmaketa batean, Laurent Junca eta Dominique Perrinekin gurutzatu zen, zeintzuek erakutsi baitzioten zein den showaren zentzua, eta agertokia egitea gomendatu zioten. Umorista gisa, lehen aldiz Parisko Kasinoan agertu zen taula gainean, Virginie Hocq-en hasierako artista gisa.

 The Voice 
2015ean, The Voice programaren laugarren denboraldian parte hartu zuen TF1en, eta finalaurrekora iritsi zen. The Voice taldean zegoen Zénith-en birarako. Saioa erregistratu bitartean hasi zen etorkizuneko ikuskizuna idazten.

 Telebista eta zinema 
Camille Lellouchek C8ko Touche pas à mon poste ! saioan hartu zuten, 2016an, baina Cyril Hanouna-ren saioa berehala utzi zuen, ofizialki, komediante gisa egindako ibilbideari ekiteko. Hain zuzen ere, Camille en vrai (lehenbizi Camille Lellouche izena zuena) izeneko monologoa sortu zuen, eta Frantzia osoan zehar ibili zen 2016an. Ikuskizun hori Laurent Juncarekin idatzi eta taularatu zuen. Han, hainbat emakume-pertsonaiaren larruan jartzen da, bakardadea duela ardatz nagusi; batez ere, zeharkatzen dituen jatetxeetako bezero ugarietan inspiratzen da. Esketx eta esketx artean, Camille Lellouchek kantatu eta gitarra jotzen zuen.

Zinemako aktore gisa ere jarraitu zuen, Rebecca Zlotowskiren Planetarium (2016) filmean lan eginez, Natalie Portman eta Lily-Rose Depp-ekin batera, eta, gero, Teddy Lussi-Modesteren Le Prix du succès filmean (2017).

2017ko ekainean, Hyères-eko Festigitalaren bigarren edizioko amabitxi izan zen. 2017ko irailetik aurrera, Gaîté-Montparnasse antzokian izan zen. Halaber, 2017ko irailean, TMCko Quotidien programako taldean sartu zen, eta hainbat pertsonaia haragitu zituen Face Cam izeneko umore-kapsula batean.

 Mais je t'aime abestiaren arrakasta 
2020an, Grand Corps Malade abeslariarekin Mais je t'aime abestua interpretatu zuen (hiru urte lehenago idazten eta konposatzen hasi zen abestia). 2021ean, abesti horrek urteko abesti originalaren saria jaso zuen Victoires de la musique delakoan.

 Bizitza pribatua 
2021eko azaroan, Camille Lellouchek Sept à huit telebista-emankizunean testigantza eman zuen bi urtez senarraren indarkeriaren biktima izan zela, eta emakumeak basakeria-ekintzak salatzera animatzeko aprobetxatu zuen. 

2022ko maiatzaren 17an, Instagramen bidez jakinarazi zuen haurdun zegoela. 2022ko urriaren 9an, Alma izeneko neskatilaz erditu zen.

 Filmografia 

 Zinema 

 Film luzeak 

 2013: Rebecca Zlotowskiren Grand Central: Géraldine
 2016: Rebecca Zlotowskiren Planetarium: emaztea
 2017: Teddy Lussi-Modesteren Le Prix du Succès: Camille
 2018: Anne Depetriniren L'école est finie: Noémie
 2019: Xavier de Choudensen Damien veut changer le monde: Mélanie
 2019: Hugo Gélingo Mon inconnue: Mélanie
 2019: Jalil Lesperten Le dindon: Jacqueline
 2022: Les SEGPA, Ali eta Hakim Bougherabarena
 2022: Frank Bellocqen Happy Nous Year: Hannah
 2023: Sylvie Gautieren Brillantes: Adèle
 2023: Cécile Telermanen Ma langue au chat: Pauline

 Film laburrak 

 2015: Nora Hourchen Quelques secondes: Jessica
 2017: Akim Omiri eta Kazaren L'Appel

 Telebista 

 2018: Scènes de ménages : Ça s'enguirlande pour Noël !  (M6ren telesaileko gaualdi berezia): Sonia, Leslieren “lagunik onena”
 2020: Au secours, bonjour ! (2020ko udaberriko konfinamenduari buruzko eguneroko esketxak, France 2)
 2020: Franck Gastambideren Validé (telebista-seriea): bera (1. atala)
 2021: Mehdi Idir-en One Night in Paris (programa berezia Netflix-en): bera

 2020: Mais je t'aime (Grand Corps Malade abeslariarekin duoa) - interprete-laguna ere bai
 2020: Jolie Nana, Aya Nakamurarena
 2021: Et si, Tayc-ekin

 Telebista-saioak 

 Izangaia / parte-hartzailea 

 2010: Nouvelle Star, 8. denboraldia, M6
 2015: The Voice: La Plus Belle Voix - 4. denboraldia, TF1
 2022: LOL: qui rit, sort!, Prime Video
 2023: LOL: qui (c)rie, sort!, Prime Video
 2024: Dream Team: la relève des stars, TF1

 Kronista 

 2016: Touche pas à mon poste !,  C8: pertsonaiak
 2017: Quotidien TMCn: hainbat pertsonaia (Face Cam umore-kapsulak)
 2021: Profession Comédien TMCn: bera

 Antzerkia 

 2016: Profession Comédien  (one-woman-show), hasieran Camille Lellouche izenekoa, biran, eta gero Gaîté-Montparnasse antzokian
 2018: Jamel et ses amis, Marrakech du rire-en parte hartzea (telebistan, M6n)
 2022: Marrakech du rire-en parte hartzea (telebistan, M6n)

 Diskografia 

 Singleak eta EP 

 2014 : Ne me jugez pas
 2017 : Mais je t'aime
 2018 : Si on est deux (duo avec Slimane)
 2020 : Coco Corona
 2020 : Mais je t'aime (duo avec Grand Corps Malade)
 2020 : Je remercie mon ex
 2021 : Facile (Imen Es feat. Camille Lellouche)
 2021 : N'insiste pas
 2021 : Fumette
 2021 : T'es où

 Diskoak 

 Sariak 

 Victoires de la musique 2021 : Victoire de la chanson originale, Mais je t'aime abestiarengatik, Grand Corps Malade abeslariarekin duoan

 Erreferentziak 

 Kanpo estekak 

Kategoria:Paristarrak
Kategoria:Youtuberrak
Kategoria:Emakume Youtuberrak
Kategoria:Frantziako abeslariak
Kategoria:Emakume abeslariak